אייפון בישראל - האם תישמר ניטרליות הרשת? [ארכיון] - iPhones
iPhones > חדשות, מבזקים וסקירות > חדשות ועדכונים > אייפון בישראל - האם תישמר ניטרליות הרשת?
צפייה בגרסה מלאה : אייפון בישראל - האם תישמר ניטרליות הרשת?
16/11/09, 11:56
‏אייפון בישראל - האם תישמר ניטרליות הרשת?
משרד התקשורת מבטיח שניטרליות הרשת לא תיפגע בהשקת האייפון בישראל, ומה שהתרחש בארה"ב לא יישנה כאן (כשאפל יחד עם AT&T סלולר חסמו את שירותי ה- VoIP של גוגל). לקראת ההסתערות השיווקית הקרובה בישראל, אין, להערכתנו, כל ודאות שהבטחה זו תקויים, לאור כשלון המשרד בטיפול בהפרות קודמות של ניטרליות הרשת.
‏http://media.obsessable.com/media/2009/04/27/iphone3g.jpg
בשבוע השני של חודש דצמבר 2009 יוצף השוק ב"הסתערות" שיווקית של מפעילי הסלולר על מנת לקדם את מכירת מכשיר האייפון של אפל ללקוחותיהן. אולם, שאלה אחת חשובה נותרה עדיין פתוחה: האם תישמר "ניטרליות הרשת" בהשקת האייפון בישראל? הממונה על ההגבלים העסקיים אישרה ללא הסתייגויות ממשיות את השיווק המשולש והמקביל של האייפון בשלוש חברות הסלולר (פרטנר, סלקום, פלאפון) ולא ניתחה, כך לעניות דעתנו, את הכשלים בהסכמים הקיימים מבחינת הזיקה בין חברת הסלולר והמכשיר עצמו, השולל את חופש הבחירה של הלקוח, כפי שניתחנו בהרחבה כאן.
לאחר אישור הממונה על ההגבלים העסקיים להסכם השיווק של האייפון בשלושת חברות הסלולר הגדולות, עולה ששלוש החברות חתמו עם אפל על הסכם שיש בו סעיפים לפיהם לאייפון תהיה חבילת גלישה מיוחדת וסגורה עבור מכשיר זה בלבד ... נראה שבצורה זו יעקפו המפעילים שוב את נושא "ניטרליות הרשת". זאת, באמצעות "הגן הסגור", ושאר התרגילים שהם עושים בשנה האחרונה בתחום זה, מול הציבור, המשרד, הממונה ומשרדי הממשלה.
עד היום, הסכמי חברות הסלולר עם לקוחותיהם, המגבילים את הגלישה בניגוד לעקרונות ניטרליות הרשת - לא שונו. הן עדיין נמצאים במוקדי המכירות והלקוחות חותמים עליהם, גם בימים אלו. זאת, חודשים טובים לאחר החשיפה שלנו, שראשיתה בפברואר 2009, נשנתה במרץ, וחזרה ונשנתה בניסוחים עוד יותר מגבילים את הלקוחות ופוגעים בניטרליות הרשת, באוגוסט 2009. על תפקוד אגף הפיקוח והאכיפה של משרד התקשרת כבר דווח כאן בהרחבה, וזה רק קצה הקרחון, אותו חשפנו בדיווח נפרד ומדהים בפני עצמו.
כזכור, כהונת הסמנכ"ל הבכיר וראש אגף הפיקוח והאכיפה הוארכה אך בשבוע החולף, בחצי שנה נוספת לפחות, היות ולא נמצא לו עדיין מחליף, כפי שחשפנו כאן. זה יהיה האיש והצוות שיצטרכו להתמודד (בגיבוי חזק של הלשכה המשפטית של המשרד) בהפרות ניטרליות הרשת, שיש סיכוי סביר שיתרחשו, עם השקת האייפון בישראל.
מה עמדת משרד התקשורת לקראת תחילת "מתקפת השיווק" של מכשירי האייפון בישראל, וכיצד המשרד יוכל להבטיח שחברות חדשות וקטנות שקיבלו רישיון למתן שירותי VoC בישראל תוכלנה להמשיך ולספק אותו גם למכשירי האייפון? מה מבטיח שהתעלול של אפל \ אייפון בארה"ב לחסום את שירותי ה- VoIP של גוגל (בארה"ב, תעלול שנעשה שם בשת"פ עם AT&T סלולר), לא יחזור כאן בישראל במתכונת דומה אולי אפילו זהה?
שאלנו שאלות אלו את משרד התקשורת. דובר משרד התקשורת, ד"ר יחיאל שבי השיבנו: "המשרד יעקוב אחר ההתפתחויות בתחום וידבוק במדיניות ניטראליות הרשת ואי אפלייה בין לקוחות. כמו כן, המשרד מגבש עמדתו באשר למדיניות בנוגע ל VOC".
לא נותר לנו אלא לעקוב מקרוב אם אכן המדיניות הזו מתממשת הלכה למעשה, עם השקת האייפון וההיסטריה השיווקית שתתפתח סביב הלהיט החדש.
מקור: http://thecom.co.il/article.php?id=7904